

REPUBLIKA HRVATSKA

BRODSKO-POSAVSKA-ŽUPANIJA

OPĆINA BEBRINA

OPĆINSKO VIJEĆE

Bebrina 83, 35254 Bebrina,

OIB: 52630455645

Tel:035/433-109

KLASA: 024-02/23-02/86

URBROJ: 2178-2-03-23-1

Bebrina, 11. prosinca 2023. godine

Na temelju članka 10. stavka 3. Zakona o financiranju političkih aktivnosti, izborne promidžbe i referenduma („Narodne novine“ broj 29/19 i 98/19) i članka 32. Statuta Općine Bebrina Općine Bebrina (“Službeni vjesnik Brodsko-posavske županije” broj 02/2018, 18/2019 i 24/2019 i „Glasnik općine Bebrina“ broj 1/2019, 2/2020 i 4/2021), na 15. sjednici Općinskog vijeća Općine Bebrina održanoj 11. prosinca 2023. godine donosi se

**ODLUKA**

**o raspoređivanju sredstava za financiranje političkih stranaka i vijećnika izabranih s liste grupe birača u 2024. godini**

**Članak 1.**

Ovom Odlukom raspoređuju se sredstva za financiranje političkih stranaka i vijećnika izabranih s liste grupe birača zastupljenih u Općinskom vijeću Općine Bebrina (u daljnjem tekstu: Općinsko vijeće) koja su osigurana u Proračunu Općine Bebrina za 2024. godinu.

**Članak 2.**

Za svakog člana Općinskog vijeća utvrđuje se jednaki godišnji iznos sredstava tako da pojedinoj političkoj stranci i vijećnicima izabranima s liste grupe birača pripadaju sredstva razmjerno broju njezinih članova u Općinskom vijeću u trenutku konstituiranja Općinskog vijeća.

Za svakog člana Općinskog vijeća podzastupljenog spola, pojedinoj političkoj stranci i vijećniku s liste grupe birača pripada pravo na naknadu.

**Članak 3.**

U proračunu općine Bebrina za redovito financiranje političkih stranaka i vijećnika s liste grupe birača osigurat će se sredstva u iznosu od 265,45 eura po članu Općinskog vijeća.

Za svakog člana Općinskog vijeća podzastupljenog spola iznos naknade uvećava se za 10 %.

**Članak 4.**

Sredstva za ovu namjenu isplaćuju se tromjesečno u jednakim iznosima na račune političkih stranaka i posebne račune članova izabranih s liste grupe birača.

**Članak 5.**

Ova Odluka stupa na snagu osmog dana od dana objave u „Glasniku Općine Bebrina“.

**OPĆINSKO VIJEĆE OPĆINE BEBRINA**

PREDSJEDNIK OPĆINSKOG VIJEĆA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mijo Belegić, ing.

Dostaviti:

1. Glasnik Općine Bebrina
2. Ministarstvo uprave
3. Državno izborno povjerenstvo
4. Jedinstveni upravni odjel, sjednice
5. Pismohrana.